Politiet venter stadig på et gennembrud i sagen, hvor der blev stjålet en pengeautomat på hovedgaden i Fjerritslev. Selve tyveriet skete 13 august i år. Tyvene anvendte en gummiged, de havde stjålet. Gummigeden blev efterladt på stedet, og i stedet fragtede tyvene automaten væk på en trailer. Dagen efter fandt politiet bilen og traileren brændt af i nærheden af Fjerritslev. Men nu viser det sig, at der var en ekstra personbil på gerningsstedet, da tyvene var i gang om natten, det oplyser Anni Brix. Der kan også være tale om, at der var flere end tre gerningsmænd på stedet. Men Anni Brix fortæller, at der er meget sparsomt med spor i sagen, som stadig bliver efterforsket.

Referat:
Politiet lever stadig efter tre tyve - måske endda flere - der stjal pengeautomat i Fjerritslev midt i august.